Page:Beowulf (Wyatt).djvu/81

Rh

atol ǣse wlanceft-sīðas tēah, fylle gefrǣgnod.Hēo þā fǣhðe wræc, þe þū gystran nihtGrendel cwealdest þurh hǣstne hādheardum clammum, forþan hē tō langelēode mīne wanode ond wyrde.Hē æt wīge gecrang ealdres scyldig,ond nū ōþer cwōm mihtig mān-scaða,wolde hyre mǣg wrecan, ge feor hafaðfǣhðe gestǣled, þæs þe þincean mægþegne monegum, sē þe æfter sinc-gyfanon sefan grēoteþ, hreþer-bealo hearde;nū sēo hand ligeð, sē þe ēow wel-hwylcrawilna dohte. Ic þæt lond-būend,lēode mīne, sele-rǣdende,secgan hȳrde, þæt hīe gesāwonswylce twēgen micle mearc-stapanmōras healdan, ellor-gǣstas;ðǣra ōðer wæs, þæs þe hīe gewislīcostgewitan meahton, idese onlīcnes; ōðer earm-sceapen on weres wæstmumwræc-lāstas *træd, næfne hē wæs māraþonne ǣnig man ōðer, þone on gēar-dagumGrendel nemdon fold-būende;nō hīe fæder cunnon, hwæþer him ǣnig wæsǣr ācenned dyrnra gāsta.Hīe dȳgel lond warigeað, wulf-hleoþu,windige næssas, frēcne fen-gelād,ðǣr fyrgen-strēam under næssa genipuniþer gewīteð,